Amerika ulazi u novu godinu živeći u sjenci terorizma i pred mogućnošću novog rata u Iraku, 23/12/02 - 2002-12-23
Novinar Glasa Amerike Nick Simeone nam donosi priču o tome kako je rat protiv terorizma izmijenio živote Amerikanaca.
Amerikanci ulaze u još jednu novu godinu nakon napada 11 septembra 2001., još uvijek živeći u sjenci terorizma, često podsjećani da je prijetnja od novih napada stalno prisutna. Američka prodavnica božićnih darova u jednom tržnom centru na području Washingtona. Malo je onog što podsjeća na duh sezone darivanja, ali za mnoge, svugdje okolo su podsjećanja da zemlja prolazi kroz drugi Božić uključena u rat protiv terorizma i da se nalazi pred mogućnošću drugog rata protiv Iraka. Ljudi su trenutno zaboravili da su naše trupe preko okeana, činjenicu da ih to pogadja, oni su usamljeni, oni se bore tamo i ljudi to ne razumiju, kaže jedan od kupaca u washingtonskoj prodavnici. Za većinu Amerikanca, šok i tuga izazvani napadima na Svjetski trgovinski centar i Pentagon, uvenuli su sa vremenom, jedino da bi bili zamijenjeni čestim podsjećanjem da su svi sada nove mete, jednostavno jer su Amerikanci. Ali za rodbinu više od tri hiljade ljudi ubijenih u napadu prošle godine, i godinu dana kasnije osjećanja su ista kao da se sve desilo jučer. Carie LeMack je izgubila majku u jednom od četiri aviona oteta od strane terorista 11 septembra: Ponekad je bol neizdrživ i ne možete se pomaći iz kreveta. Jednostavno ne možete ove godine otići po božićno drvo jer to donosi previše bola, tako da moramo stvarati nove tradicije i naći nove puteve tražeći svaki dan razlog za život. Godina življenja sa prijetnjom od terorizma, manje ili više, izmijenila je živote mnogih. Od letimičnih pogleda prema strancima na aerodromima, kratkog momenta zebnje kada se čuje policijska sirena kroz grad, do toga kako je deveti jedanaesti postao poznat termin širom svijeta koji znači mnogo više nego datum, na koji je Amerika doživjela najgori teroristički napad u istoriji. Sve je dobilo novo značenje, bilo da je riječ o letenju ili odbijanju sastanaka u visokim zgradama. Ništa nije kao što je bilo, kaže Carie LeMack. Nikada Amerika nije imala toliko upozorenja kao ove godine o grupama kod kuće i u inostranstvu koje kuju zavjere da ponovo napadnu, možda u napadu još smrtonosnijem od predhodnog. Ministar pravosudja John Aschroft: Obaviještajne agencije Sjedinjenih Država su primile informacije o mogućim terorističkim napadima koji bi se mogli podudariti sa godišnjicom napada na Sjedinjene Države 11 septembra. Na tu godišnjicu, predsjednik Bush je govorio na ceremoniji obnove Pentagona, veoma svijestan činjenice da je Osama bin Laden, optuženi kreator napada od 11 septembra, još uvijek na slobodi uprkos predsjednikovom zahtjevu da on bude pronadjen živ ili mrtav. Mi smo zarobili više od dvije hiljade terorista, veliki broj ubica je završio u borbi. Mi smo zaplijenili milione fondova terorista. Mi organiziramo federalnu vladu da zaštiti domaću teritoriju, ali još uvijek ima dosta toga da se uradi, reako je predsjednik Bush. Ostalo je i mnogo pitanja koja traže odgovore. Supruga Stevena Pusha jedna je od žrtava kada se avion sa otmičarima samoubicama zario u Pentagon: To mi je postalo zanimanje. To je, zaista sve na što sam fokusiran. Traženje odgovora kako je Amerika svoj oprez mogla spustiti do takvog nivoa da se takav napad mogao desiti, i osiguranje da će neovisna komisija početi da istražuje kako bi našla neke odgovore, pokreće ga ujutro iz kreveta. Moj cilj, prije ovoga, bio je da radim dovoljno dugo da osiguram penziju i da mogu u mirovinu i da ostatak života uživam sa svojom ženom, a sada je moj život posvećen dovodjenju ubica moje žene pravdi i da vidim da druge porodice ne pate na način na koji ja patim, kaže gospodin Push. Carie Lemack, kada misli o godini koja sljedi, jedino želi da država učini sve što može da spriječi buduće terorističke napade: Tako da članovi drugih porodica ne prave novu tradiciju na Božić, za rodjendane i Dan majki, i svaki drugi praznik jer to je zaista teško. 2002 ističe i Amerika je, kako izgleda na putu prema novom ratu, ratu protiv Iraka, mada ni sadašnja bitka protiv terorizma još nije dobijena.